L´ Orquestra Lira Saguntina interpretarà el ‘Concert de la Porga’ este dissabte en l'Auditori Joaquín Rodrigo
12 de juliol 2017

Este dissabte a les 20 hores tindrà lloc el Concert de la Porga 2017, interpretat per

l´ Orquestra Lira Saguntina a l'Auditori Joaquín Rodrigo. El concert serà dirigit per Pere Molina González i comptarà amb la participació de la solista Mirna Alicia Reyes, ambaixadora de la Universidad Autónoma de Tamaulipas a Europa. L'entrada serà gratuïta amb aforament limitat.

Entre les peces que sonaran destaca l'_Obertura en estil italià D. 590_, de Schubert; el _Concert per a violí i orquestra núm. 1 en Sol menor Op.26_, de Bruch, i extractes de les _Suites núm. 1 i 2_ de l'òpera _Carmen_, de Bizet.

La solista ha afirmat que hi ha molt de talent açí, a València, que és un bon lloc per a realitzar projectes musicals, i que a més en la nostra comunitat, els músics són disciplinats, talentosos i amigables, una combinació idèntica a la dels artistes Mexicans, i que valora molt positivament.

L'artista també parla del treball d'este dissabte com una peça **“molt bona, que transmet bona energia i actitud”**. A més, ha reconegut que aprofitarà la seua estada a Sagunt per a visitar la ciutat el màxim possible.

D'altra banda, el regidor de Cultura, José Manuel Tarazona, va declarar que **“un dels objectius de l'Ajuntament i la regidoria de Cultura és ajudar en tot moment que les nostres associacions musicals i les bandes de música i orquestres, que també estan en l'associació musical, milloren dia a dia i tinguen més reconeixement públic. Això és molt positiu per a la ciutat perquè estem perquè Sagunt estiga cada dia més dinamitzada culturalment. Estes possibilitats ens obrin molt al món de la cultura per a traure a solistes com ella, que vénen de països com en este cas Mèxic.”** 

kFinal

ment el director de l'orquestra, Pere Molina González, ha animat els músics professionals del nostre municipi a col·laborar juntament amb altres solistes internacionals, com és el cas de Mirna Alicia Reyes, per a pròxims projectes.

![](/media/33wjpmrg/83-presentacion-la-porga-buena.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-orquestra-lira-saguntina-interpretarà-el-concert-de-la-porga-este-dissabte-en-l-auditori-joaquín-rodrigo/ "Facebook")
*   [](http://twitter.com/share?url=https://aytosagunto.es/va/actualitat/l-orquestra-lira-saguntina-interpretarà-el-concert-de-la-porga-este-dissabte-en-l-auditori-joaquín-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-orquestra-lira-saguntina-interpretarà-el-concert-de-la-porga-este-dissabte-en-l-auditori-joaquín-rodrigo/ "Linked In")
*   [](mailto:?body=https://aytosagunto.es/va/actualitat/l-orquestra-lira-saguntina-interpretarà-el-concert-de-la-porga-este-dissabte-en-l-auditori-joaquín-rodrigo/)